Elektronicky

Všetkým záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

ID 1264/2020 Kapustová /048/4325 572 10.07.2020

Vec

**Odpoveď na žiadosť o vysvetlenie k zákazke :**

„SOŠ služieb a lesníctva, Banská Štiavnica – Rekonštrukcia okien a dverí“

Na základe doručených žiadostí o vysvetlenie zo dňa 09.07.2020, 10.07.2020 a v súlade s § 48 zákona číslo 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“), Vám zasielame nasledovné vysvetlenie:

**Otázka č.1**

Bolo bymožné využiť železobetónové nosníky na montáž hliníkových okien pri sklenenej schodiskovej stene. Okná by sa osádzali medzi železobetónové nosníky, ktoré by z vonkajšej strany zateplili (napr. EPS hrúbky .. mm. Takto by sme nahradili fasádny systém presklenej steny.

Je možné popisované technické riešenie odsúhlasiť s projektantom a následne ho zahrnúť do cenovej ponuky ?

**Odpoveď č.1**

Na základe vypracovaného projektu verejný obstarávateľ zadal všetky podmienky na uskutočnenie stavebných prác vo vyhlásenom verejnom obstarávaní. To znamená, že predložená ponuka musí spĺňať všetky požiadavky na predmet zákazky uvedené v dokumentoch potrebných na vypracovanie ponuky k verejnému obstarávaniu, v opačnom prípade bude takáto ponuka v zmysle ZVO z vyhodnotenia vylúčená.

Uchádzač musí predložiť svoju ponuku s dodržaním všetkých týchto pevne stanovených podmienok,

(musí predložiť ponuku v zmysle projektu, výkazu výmer a pod.).

Nedodržaním všetkých určených technických podmienok vypracovaných projektom, by sa to považovalo za zmenu technického riešenia projektu.

Jednalo by sa o variantné riešenie zo strany uchádzača, čo nie je umožnené uchádzačom predložiť v zmysle uverejnených súťažných podkladov bodu 3.1. cit. :

*Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.*

**Verejný obstarávateľ teda požaduje naceniť predložený výkaz výmer a dodržať riešenie navrhnuté v projektovej dokumentácii.**

Predmet zákazky je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch alebo príslušenstvách konkrétnej značky uvedených v projektovej dokumentácii/výkaze výmer, môže uchádzač predložiť aj ekvivalenty inej značky, rovnakej alebo vyššej kvality.

Funkčnú ekvivalentnosť jednotlivých komponentov predmetu zákazky uchádzač preukáže výsledkami certifikovaných meraní a platnými certifikátmi a na použitie ekvivalentných materiálov vo svojej ponuke upozorní.

Zároveň je podľa požiadavky projektanta nutné zachovať vzhľad fasády s ohľadom na pôvodné architektonické riešenie budovy a autorské práva diela.

**Otázka č.2**

Pýtame sa VO, že v prípade alternatívneho riešenia O10 vymurovanie z betónových tvárnic sa takýmto spôsobom naruší členenie fasády budovy a tým pádom je potrebné stavebné povolenie. Kto ho zabezpečí? (Musí obsahovať statický posudok).
Žiadame VO o rovnaké súťažné podklady pre všetkých uchádzačov, nakoľko by mohlo dôjsť k hodnoteniu neporovnateľných ponúk.

**Odpoveď č.2**

Verejný obstarávateľ požaduje naceniť predložený výkaz výmer a riešenie navrhnuté v projektovej dokumentácii. Vymurovanie otvorov a narušenie fasády budovy nie je prípustné.

S úctou,

Ľubica Kapustová
kontaktná osoba verejného obstarávateľa